laion/Wikipedia-Exotic huggingface dataset:
תת-מודול גדול

בתורת המודולים, תת-מודול גדול (an essential submodule) של מודול נתון הוא מודול החותך באופן לא טריוויאלי כל תת-מודול אחר. במקרה זה, המודול נקרא הרחבה גדולה של תת-המודול. המודול הוא בעל משלימים עקרונית אם לכל תת-מודול מתאים תת-מודול נוסף (המכונה משלים עקרונית) כך שסכומם הישר הוא מודול גדול. מודולים גדולים מהווים כלי באפיון מודולים פשוטים למחצה. יהי M {\displaystyle M} מודול מעל חוג R {\displaystyle R} . תת-מודול N ≤ M {\displaystyle N\leq M} נקרא גדול אם ∀ N ′ ≤ M : N ∪ N ≠ { 0 } {\displaystyle \forall N'\leq M:N\cup N\neq \{0\}} . מסמנים זאת לרוב על ידי N ≤ ℓ M {\displaystyle N\leq _{\ell }M} . אידיאל (שמאלי) גדול הוא אידיאל המהווה תת-מודול גדול כאשר מתייחסים לחוג כמודול (שמאלי) מעל עצמו. מודול נקרא בעל משלימים אם לכל תת-מודול N ≤ M {\displaystyle N\leq M} קיים תת-מודול N ′ ≤ M {\displaystyle N'\leq M} כך שסכומם הישר N ⊕ N ′ {\displaystyle N\oplus N'} שווה לכל המודול; המודול נקרא בעל משלימים עקרונית אם הסכום הזה הוא מודול גדול. המשפט החשוב בנושא קובע כי תמיד לכל תת-מודול יש משלים עקרונית, כלומר כל מודול הוא בעל משלימים עקרונית. מודול הוא פשוט למחצה אם ורק אם אין לו מודולים גדולים אמתיים. מודול פשוט למחצה תשתית מודול אינג'קטיבי מודול צפוף
גארסיה

״גארסיה״ או ״גרסיה״ (בספרדית: García) הוא שם משפחה ספרדי נפוץ. האם התכוונתם ל... ספורטאים אוסקר גארסיה ז'וניינט - כדורגלן עבר ספרדי איוואן גארסיה – קופץ למים מקסיקני אלכס גרסיה – כדורסלן ברזילאי גברי גארסיה – כדורגלן עבר ומאמן כדורגל ספרדי גונסאלו גארסיה – כדורגלן ספרדי חאבי גארסיה – כדורגלן ספרדי חואן גארסיה – שחקן כדוריד ספרדי לואיס גרסיה פוסטיגו – כדורגלן עבר מקסיקני לואיס גרסיה – כדורגלן ספרדי קרלוס גרסיה בדיאס - כדורגלן ספרדי ראול גרסיה אסקודרו - כדורגלן ספרדי סרחיו גארסיה – כדורגלן ספרדי פרדי גרסיה – שחקן בייסבול אמריקאי פוליטיקאים אלאן גארסיה – נשיא פרו לשעבר מריו גארסיה מנוקל – נשיאה השלישי של קובה אנשי תרבות ואמנות אנדי גרסיה – שחקן קולנוע אמריקאי אנטוניו לופז גרסיה – צייר ופסל ספרדי גאל גרסיה ברנאל – שחקן קולנוע ותיאטרון מקסיקני גבריאל גארסיה מארקס – סופר, עיתונאי ותסריטאי קולומביאני, חתן פרס נובל לספרות ג'רי גרסיה – מוזיקאי, גיטריסט וסולן בלהקת הרוק הפסיכדלי "גרייטפול דד" דני גרסיה – שחקנית קולנוע קובנית חורחה גרסיה – שחקן וקומיקאי אמריקאי מנואל גארסיה השני – זמר ומורה למוזיקה ספרדי מנואל גארסיה – זמר טנור ומלחין ספרדי פדריקו גארסיה לורקה – משורר ומחזאי ספרדי פולין גארסיה-ויארדו – זמרת מצו-סופרן ומלחינה צרפתייה במאה ה-19 צ'ארלי גרסיה – מלחין, זמר וקלידן ארגנטינאי רודריגו גרסיה ברקה - במאי קולנוע וטלוויזיה ותסריטאי ממוצא קולומביאני, בנו של גבריאל גארסיה מארקס אחרים דייגו גרסיה – ימאי ספרדי ואי הקרוי על שמו, האי המרכזי בארכיפלג צ'גוס (Chagos) שמשתייך לטריטוריה הבריטית באוקיינוס ההודי חורחה גרסיה גרנדוס – דיפלומט מגואטמלה, שגריר ארצו באו"ם וחבר ועדת אונסקופ פרנסיסקו אנטוניו גרסיה קרסקו – איש צבא ספרדי ומושלה האחרון של צ'ילה לפני המרד חואן פויול גארסיה – סוכן כפול שפעל לטובת בריטניה במלחמת העולם השנייה גרסיה דה אורטה – רופא יהודי פורטוגזי, מחלוצי הרפואה הטרופית
ניוסום

ניוסום (באנגלית: Newsom) הוא שם משפחה. האם התכוונתם ל... בובו ניוסום (אנ') – שחקן בייסבול אמריקאי ג'ואנה ניוסום – מוזיקאית אמריקאית גווין ניוסום – פוליטיקאי אמריקאי
דניאל דימוב

דניאל סבטוסלאבוב דימוב (בבולגרית: Даниел Светославов Димов; נולד ב-21 בינואר 1989) הוא כדורגלן בולגרי המשחק בצ'רנו מורה וארנה עמדת הבלם. דימוב התחיל את הקריירה שלו במחלקת הנוער של צ'רנו מורה ורנה. ב-15 בספטמבר 2006 ערך את הופעת הבכורה שלו בקבוצה הבוגרת בניצחון 0-6 נגד צ'רנומורץ' בורגס סופיה. ב-14 ביולי 2007 דימוב הבקיע את השער הבכורה שלו בקריירה בניצחון 0-3 נגד מקדוניה גיורצ'ה פטרוב במסגרת הסיבוב השני של גביע האינטרטוטו. ב-1 במרץ 2010 דימוב הבקיע את השער הראשון שלו בליגה נגד צ'רנומורץ' בורגס. ב-26 בדצמבר 2010 חתם בלבסקי סופיה לשלוש וחצי שנים. ב-10 ביולי 2014 חתם במכבי פתח תקווה. ב-14 בספטמבר 2014 ערך את הופעת הבכורה שלו בליגה במדי פתח תקווה בהפסד 3-0 נגד מכבי תל אביב. ב-4 בדצמבר 2014 הבקיע את שער הבכורה שלו בתיקו 1-1 נגד מ.ס. אשדוד. ב-7 בפברואר 2015 הורחק בכרטיס צהוב שני בניצחון 0-2 נגד בני סכנין. ב-8 ביוני 2015 שוחרר מהקבוצה. ב-7 ביולי 2015 חתם בדניזליספור. מדיה וקבצים בנושא דניאל דימוב בוויקישיתוף דניאל דימוב, באתר Transfermarkt דניאל דימוב, באתר Soccerway דניאל דימוב, באתר WorldFootball.net דניאל דימוב, באתר National Football Teams דניאל דימוב, באתר FootballDatabase.eu ערך זה הוא קצרמר בנושא כדורגלנים ובנושא בולגריה. אתם מוזמנים לתרום לוויקיפדיה ולהרחיב אותו.
בלו מאונטיין סטייט

עירוני בלו מאונטיין (באנגלית: Blue Mountain State) היא סדרת קולג' אמריקאית-קנדית. שידוריה החלו ב-11 בינואר 2010 ופסקו ב-30 בנובמבר 2011. הסדרה עוקבת אחר שלושה צעירים הלומדים בקולג' "עירוני בלו מאונטיין" ואחר ההתנסות שלהם בחיי הקולג'. אלכס הוא קוורטרבק מוכשר שמעדיף להיות מחליף וליהנות מכל ההנאות של שחקני הפוטבול בלי להתאמץ, הוא חוגג עם חברו הטוב ביותר סמי, שהופך להיות הקמע של הקבוצה. קרייג לעומת זאת עתיד להיות שחקן מקצועני וחייו כבר תוכננו על ידי חברתו. בעונה השנייה קרייג מוחלף על ידי ריידון רנדל, קוורטרבק חדש. בקבוצה אפשר למצוא את ת'אד, הקפטן המעט-משוגע שיעשה הכל בשביל הצלחת הקבוצה, את הרמון המסומם ועוד. ב-2016 יצא סרט בכיכובם של הדמויות המקוריות בשם Welcome to Thadland העוסק בבעיות הקבוצה כאשר דיקן המכללה רוצה לסגור את המועדון בו מבלים חברי הקבוצה ולכן הם פונים לת׳אד שנמצא כבר בליגת הפוטבול המקצועית ועם המון כסף כדי שיקנה בחזרה את הבית אך מוכן לעזור רק אם חברי הקבוצה יערכו מסיבה עליה הוא דמיין מגיל 10. אלכס מורן - דארין ברוקס (עונות 1-3) קוורטרבק שני של הקבוצה. טוב בתפקידו אך נמנע מלפתוח כי הוא רוצה ליהנות מחיי הקולג' ולא להיות אחראי לקבוצה. ת'אד קאסל - אלן ריצ'סון (עונות 1-3) קפטן הקבוצה, משחק בעמדת ליינבקר בהגנה. יעשה הכול כדי שקבוצתו תנצח, אוהב לרדת על אלכס. סמפסון קוצ'יטור - כריס רומנו (עונות 1-3) סמי הוא חברו הטוב ביותר של אלכס, הם נוהגים לשתות יחד בירה. קמע הקבוצה, סמי נוטה להסתובב עם המעודדות של הקבוצה. קרייג שיילו - סם ג'ונס השלישי (עונה 1) משחק בעמדת ראנינגבק בהתקפה, בעונה הראשונה הוא מגיע על תקן כוכב העתיד, מתחבר עם אלכס וסמי. חברתו מנהלת את אורח החיים שלו. בסוף העונה הראשונה עובר לג'ורג'יה טק. ריידון רנדל - פייג' קנדי (עונה 2) מגיע בעונה השנייה ומשחק בתפקיד קוורטרבק בהתקפה. מתנשא מעל כולם ונוהג לחיות באורח חיים בזבזני. מרי ג'ו קוצ'יטור - פרנקי שואו (עונות 2-3) אחות של סמי, מגיעה בעונה השנייה ומתקבלת לקבוצת המעודדות. מאוהבת באלכס. דניס רוי - גבריאל דניס (עונה 1) חברה של קרייג, מנהלת את אורח החיים שלו. בוגדת בו עם תשעה גברים והם נפרדים, לאחר זמן קצר הם מתחברים שנית ובסוף העונה עוברים לג'ורג'יה טק. מרטין דניאלס - אד מארינארו (עונות 1-3) מאמן הקבוצה, יש לו בעיות שתייה והוא תמיד כועס על השחקנים. לארי סאמרס - אומארי ניוטון (עונות 1-3) משחק בעמדת ליינבקר בהגנה. חברו הטוב ביותר של ת'אד ויעשה כל מה שיאמר לו. דונלד שארב - רוב רמזי (עונות 1-3) משחק בעמדת סנטר בהתקפה, כולם קוראים לו דוני, שמן. הרמון טדסקו - ג'יימס קייד (עונות 1-3) משחק בעמדת קיקר בספיישל טימס, נמוך ומכור לסמים. ג'ון ג'ון הנדריקס - קוואסי סונגוי (עונות 1-3) עוזר המאמן של הקבוצה. קייט - מייגן הפרן (עונות 1-3) קפטנית המעודדות של הקבוצה. דברה סיימון - דניס ריצ'רדס (עונות 2-3) גרושתו של מאמן הקבוצה, יוצאת עם דיקן המכללה. בסדרה מתארחות דמויות שבאות, רובן, מעולם הפוטבול. בין השאר מופיעים בסדרה: ביל רומאנובסקי, ביל פרייסלס, בראיין בוסוורת', בומר אסייסון, קרייג קרטון, צ'אק לידל, צ'אד אוצ'וסינקו, קליי טרוויס, דן פטריק וסטייסי קייבליר. אתר האינטרנט הרשמי של בלו מאונטיין סטייט "בלו מאונטיין סטייט", במסד הנתונים הקולנועיים IMDb (באנגלית) "בלו מאונטיין סטייט", באתר נטפליקס "בלו מאונטיין סטייט", באתר Rotten Tomatoes (באנגלית) "בלו מאונטיין סטייט", באתר Metacritic (באנגלית) "בלו מאונטיין סטייט", במסד הנתונים הקולנועיים KinoPoisk (ברוסית)
טוני שוניץ'

טוני שוניץ' (בבוסנית: Toni Šunjić; נולד ב-15 בדצמבר 1988) הוא כדורגלן בוסני המשחק בחנאן סונגשאן לונגמן (河南嵩山龙门) הסינית בעמדת הבלם. שוניץ' התחיל את הקריירה שלו בזרינסקי מוסטאר ובגיל 19 עלה לקבוצה הבוגרת. בקיץ 2010 הושאל לקורטרייק. בינואר 2012 חתם בזוריה לוהנסק האוקראינית. ב-3 במרץ 2012 ערך את הופעת הבכורה שלו בליגה בניצחון 1-5 נגד קרפטי לבוב. ב-9 ביולי 2014 חתם בקובאן קרסנודאר הרוסית. ב-24 באוגוסט 2014 הבקיע את שער הבכורה שלו במועדון בניצחון 1-2 נגד לוקומוטיב מוסקבה. ב-27 באוגוסט 2015 חתם בשטוטגרט. בינואר 2017 הושאל לפלרמו עד לסיום העונה. ב-15 ביוני 2017 חתם בדינמו מוסקבה. בספטמבר 2020, שוניץ' חתם בבייג'ינג גואואן מליגת העל הסינית. ב-2 בינואר 2021, שוניץ' חתם בחנאן ג'יאנייה. בינואר 2024 חזר לבוסניה וחתם בזרינסקי מוסטאר. בצעירותו, שוניץ' שיחק בנבחרת הצעירה של בוסניה והרצגובינה. בקיץ 2012 זומן לראשונה לסגל הנבחרת הבוגרת. ב-15 באוגוסט 2012 ערך את הופעת הבכורה שלו בנבחרת במשחק ידידות נגד ויילס. שוניץ' היה שותף להעפלה ההיסטורית של הנבחרת של מונדיאל 2014 ואף זומן לסגל הנבחרת לקראת הטורניר. ב-16 בנובמבר 2014 הורחק בהפסד 3-0 נגד ישראל. מדיה וקבצים בנושא טוני שוניץ' בוויקישיתוף טוני שוניץ', ברשת החברתית אינסטגרם טוני שוניץ', באתר Transfermarkt טוני שוניץ', באתר Soccerway טוני שוניץ', באתר WorldFootball.net טוני שוניץ', באתר National Football Teams טוני שוניץ', באתר FootballDatabase.eu ערך זה הוא קצרמר בנושא כדורגלנים ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
ארמיר לניאני

ארמיר לניאני (באלבנית: Ermir Lenjani; נולד ב-5 באוגוסט 1989) הוא כדורגלן אלבני המשחק בשהפאוזן בעמדת הקשר. לניאני נולד בגיילן, קוסובו. בהיותו ילד עבר עם משפחתו לשווייץ ובגיל 16 הצטרף לאקדמיה לכדורגל של וינטרטור. ב-8 במרץ 2009 ערך את הופעת הבכורה שלו בקבוצה הבוגרת בליגה נגד תון, במשחק זה הבקיע את שעריו הראשונים בקבוצה הבוגרת. המשחק נגמר בניצחון 2-4 לטובת וינטרטור. עונה לאחר מכן הוא הבקיע 6 שערים ב-29 הופעות. בקיץ 2010 הושאל לגראסהופרס ציריך על מנת לצבור יותר דקות משחק. ב-17 ביולי 2010 ערך את הופעת הבכורה שלו בציריך בתיקו 1-1 נגד נשטל גזמאקס. במדי גראסהופרס בסך הכל 6 משחקים בליגה ועוד אחד בגביע בו הבקיע צמד בניצחון קבוצתו 0-12, ובינואר 2011 חזר לווינטרטור. בינואר 2013 הצטרף לסנט גאלן. ב-3 באוגוסט 2014 בישל את שני השערים בניצחון קבוצתו 1-2 נגד לוצרן. במהלך חלון העברות של ינואר 2015 נקשר שמו של לניאני למועדונים כמו שטוטגרט והלאס ורונה, אך ב-6 בינואר 2015 חתם בסטאד רן הצרפתית. שבוע לאחר מכן ערך את הופעת הבכורה שלו במסגרת רבע גמר גביע הליגה הצרפתי נגד בסטיה. במשחק עצמו לניאני הורחק והשאיר את קבוצתו ב-9 שחקנים. ב-7 בפברואר 2015 לניאני ערך את הופעת הבכורה שלו בליגה בתיקו 1-1 נגד אולימפיק מרסיי. ב-17 באוגוסט 2015 הושאל לנאנט. ב-26 ביולי 2017 לניאני חזר לשווייץ וחתם בפ.צ. סיון. ב-11 בספטמבר 2020, לניאני חתם בגראסהופרס ציריך. בקיץ 2022 לניאני חתם באומרנייספור מליגת העל הטורקית בה שיחק עד לסיום העונה. בינואר 2024 חתם בשפהאוזן אף על פי שגדל בשווייץ, לניאני הביע את רצונו לשחק עבור נבחרת אלבניה ובינואר 2013 התחיל בתהליך קבלת דרכון אלבני. ב-8 באוקטובר 2013 לניאני קיבל רשמית אזרחות אלבנית. ב-15 בנובמבר 2013 הוא ערך את הופעת הבכורה שלו במשחק ידידות נגד בלארוס שנגמר בתיקו 0-0. ב-11 באוקטובר 2014 הבקיע את שער הבכורה שלו בנבחרת בתיקו 1-1 נגד דנמרק במסגרת מוקדמות יורו 2016. מדיה וקבצים בנושא ארמיר לניאני בוויקישיתוף ארמיר לניאני, באתר Transfermarkt ארמיר לניאני, באתר Soccerway ארמיר לניאני, באתר WorldFootball.net ארמיר לניאני, באתר National Football Teams ארמיר לניאני, באתר FootballDatabase.eu
יאן מוחה

יאן מוחה (בסלובקית: Ján Mucha, נולד ב-5 בדצמבר 1982) הוא כדורגלן עבר סלובקי ששיחק בעמדת השוער. מוחה התחיל את הקריירה שלו במחלקת הנוער של אינטר ברטיסלאבה ובגיל 18 עלה לקבוצה הבוגרת אך לא זכה לדקות משחק. בקיץ 2002 הצטרף לז'ילינה עימה זכה בשתי אליפויות. בינואר 2005 הושאל לפוטורה הומונה. בקיץ 2005 חתם בלגיה ורשה הפולנית. בשנתיים הראשונות שלו במועדון שימש כשוער שני, אך בקיץ 2007 לוקאש פביאנסקי ששימש כשוער ראשון עזב לארסנל ומוחה קיבל את אפודת השוער הראשון. בעונתו הראשונה כשוער ראשון, זכה עם לגיה בגביע. בינואר 2010 מוחה חתם באברטון האנגלית ל-3 שנים, העסקה יצאה לפועל ב-1 ביולי. ב-4 באוגוסט 2010 הוא ערך את הופעת הבכורה שלו באברטון במשחק ידידות נגד אברטון דה ויניה דל מאר. את הופעת הבכורה הרשמית שלו הוא ערך במסגרת גביע הליגה האנגלי נגד האדרספילד טאון. בסיבוב הבא של גביע הליגה נגד ברנטפורד הדף פנדל במהלך ההתמודדות אך המשחק הלך לפנדלים ואברטון הפסידה. מוחה ששימש כמחליף לטים הווארד לא שיחק בשנתיים הראשונות שלו במועדון. ב-2 במרץ 2013 ערך את הופעת הבכורה שלו בליגה לאחר פציעתו של הווארד נגד רדינג. המשחק נגמר בניצחון 1-3 לטובת אברטון. בסיום עונת 2012/2013 עזב את אברטון לאחר שהחוזה שלו הסתיים. ביולי 2013 חתם בקריליה סובטוב סמרה. ב-15 בינואר 2015 הושאל לארסנל טולה עד לסיום העונה. ב-28 ביוני 2015 חתם בסלובן ברטיסלאבה. בקיץ 2017 חתם בל.ק.ס. ניצ'יצ'ה מליגת העל הפולנית. בנובמבר 2018 מוחה חתם בהמילטון אקדמיקל מליגת העל הסקוטית. ב-1 בינואר 2019 מוחה שוחרר מהמועדון. בפברואר 2008 ערך את הופעת הבכורה שלו בנבחרת סלובקיה במהלך משחק ידידות נגד הונגריה ומאז הפך לשוער הראשון בנבחרת. מוחה היה שותף לעלייה ההיסטורית של הנבחרת למונדיאל 2010 ואף לקח חלק בטורניר. ז'ילינה אליפות סלובקיה: 2002/2003, 2003/2004 לגיה ורשה אליפות פולין: 2005/2006 הגביע הפולני: 2007/2008 הסופר קאפ הפולני: 2008 מדיה וקבצים בנושא יאן מוחה בוויקישיתוף יאן מוחה, באתר Transfermarkt יאן מוחה, באתר Soccerway יאן מוחה, באתר BDFutbol יאן מוחה, באתר WorldFootball.net יאן מוחה, באתר National Football Teams יאן מוחה, באתר FootballDatabase.eu פרופיל המאמן, באתר Transfermarkt
טוקמק (אוקראינה)

טוקמק (אוקראינית: Токмак) היא עיר במחוז זפוריז'יה באוקראינה. העיר נקראת על שם נהר טוקמק: טטרים רעו סוסים לידה וטוקמק בטטרית משמעותו שׂבע. שנת 1784 נחשבת לשנת ייסוד העיר. ההתיישבות המאסיבית של האזור החלה ב-1791, אז החלו להגיע קוזאקים ואיכרים. להתפתחות המהירה של היישוב תרמה הימצאות דרך מסחר חשובה. בזמן מלחמת קרים בכפר היה ממוקם בית חולים צבאי, בין 1854–1856 כאן נקברו 281 חיילים. ב-1861 טוקמק קיבלה מעמד של עיירה. ב-1918 הסובייטים השתלטו על העיירה. ב-7 באוקטובר 1941 העיר נכבשה על ידי הגרמנים, שוחררה על ידי הצבא האדום ב-20 בספטמבר 1943. ב-2 במרץ 2022 העיר נכבשה על ידי הצבא הרוסי לאחר שבוע של קרבות שכללו שימוש בהפגזות ארטילריות,הפצצות מהאוויר וכניסת שריון. הנהלת העיר ותושביה סירבו לשתף פעולה עם הכובשים הרוסיים. ב-7 במאי ראש העיר איגור קוטלבסקי נמצא מת. מדיה וקבצים בנושא טוקמק בוויקישיתוף אתר האינטרנט הרשמי של טוקמק
ריבקין

ריבְקין (וריאנטים: ריפְקין, וכן ריבְקינד, ריפְקינד) הוא שם משפחה יהודי אשכנזי. זהו מטרונים הנגזר מהשם "רבקה". האם התכוונתם ל... ריבקין: בוריס ריבקין – גנרל יהודי בצבא האדום, גיבור ברית המועצות. חנה ריבקין-בריק – צלמת יהודייה-שוודית מאיר ריבקין (1869–1915) - סופר ועיתונאי ביידיש וברוסית נחמן ריבקין – איש צבא ישראלי נטע ריבקין – מתעמלת אמנותית ישראלית ריפקין: ג'ושוע ריפקין – מנצח, נגן מקלדת ומוזיקולוג אמריקאי ג'יי ריפקין – מפיק מוזיקה וקולנוע אמריקאי ג'רמי ריפקין – תאורטיקן חברתי וכלכלי, סופר, נואם, יועץ פוליטי ופעיל חברתי אמריקאי רון ריפקין – שחקן טלוויזיה, קולנוע ותיאטרון אמריקאי
דימוב

דימוב (בבולגרית: Димов) הוא שם משפחה. האם התכוונתם ל... אוסיפ דימוב – שם העט של יוסף פּרֶלמן, סופר יהודי רוסי ויידי דניאל דימוב – כדורגלן בולגרי ולנטין דימוב (אנ') – טניסאי בולגרי
פטריק צ'ן

פטריק לואיס וואי-קואן צ'ן (באנגלית: Patrick Lewis Wai-Kuan Chan; נולד ב-31 בדצמבר 1990 באוטווה) הוא מחליק אמנותי על קרח קנדי, סגן אלוף אולימפי (סוצ'י 2014), 3 פעמים ברציפות אלוף עולם (2011–2013) ו-8 פעמים אלוף קנדה (2014-2008 ו-2016) בהחלקה אמנותית על קרח ליחידים. צ'ן נולד באוטווה אונטריו. הוריו היגרו מהונג קונג באליפות העולם בהחלקה אמנותית על הקרח שנערכה בלוס אנג'לס, ארצות הברית בשנת 2009, זכה צ'ן במדליית כסף בתחרות לגברים בתוצאה של 237.58 נקודות, אחרי איוואן ליסאצ'ק מארצות הברית (242.23 נקודות) ולפני בריאן ג'ובר מצרפת (235.97 נקודות). באולימפיאדת ונקובר (2010) סיים צ'ן במקום חמישי, בהחלקה אמנותית על הקרח בתחרות לגברים בתוצאה של 241.42 נקודות. באליפות העולם בהחלקה אמנותית על הקרח שנערכה בטורינו, איטליה בשנת 2010, זכה צ'ן שוב במדליית כסף בתחרות לגברים בתוצאה של 247.22 נקודות, אחרי דייסוקה טקהשי מיפן (257.70 נקודות) ולפני בריאן ג'ובר (241.74 נקודות). באליפות העולם בהחלקה אמנותית על הקרח שנערכה במוסקבה, רוסיה בשנת 2011, זכה צ'ן במדליית זהב בתחרות לגברים בתוצאה של 280.98 נקודות, לפני טקהיו קוזוקה מיפן (258.41 נקודות) וארטור גצ'ינסקי מרוסיה (241.86 נקודות). באליפות העולם בהחלקה אמנותית על הקרח שנערכה בניס, צרפת בשנת 2012, זכה צ'ן במדליית זהב בתחרות לגברים בתוצאה של 266.11 נקודות, לפני דייסוקה טקהשי (259.66 נקודות) ויוזורו האניו (251.06 נקודות) שניהם מיפן, ובכך הגן על תוארו. באליפות העולם בהחלקה אמנותית על הקרח שנערכה בלונדון, אונטריו, קנדה בשנת 2013, זכה צ'ן בפעם השלישית ברציפות במדליית זהב בתחרות לגברים בתוצאה של 267.78 נקודות, לפני דניס טן מקזחסטן (266.48 נקודות) וחאווייר פרננדס מספרד (249.06 נקודות). באולימפיאדת סוצ'י (2014) זכה צ'ן בשתי מדליות כסף, בהחלקה אמנותית על הקרח בתחרות לגברים בתוצאה של 275.62 נקודות, אחרי יוזורו האניו (280.09 נקודות) ולפני דניס טן (255.10 נקודות) ובתחרות הקבוצתית, אחרי רוסיה ולפני ארצות הברית. באליפות העולם בהחלקה אמנותית על הקרח שנערכה בבוסטון ארצות הברית באפריל 2016 סיים צ'ן במקום חמישי בתחרות לגברים בתוצאה של 266.75 נקודות. לאחר התרגיל הקצר הוא דורג במקום שלישי בתוצאה של 94.84 נקודות. התרגיל החופשי היה פחות מוצלח והוא סיים אותו במקום שמיני בתוצאה של 171.91 נקודות. מדיה וקבצים בנושא פטריק צ'ן בוויקישיתוף אתר האינטרנט הרשמי של פטריק צ'ן (באנגלית) פטריק צ'ן, ברשת החברתית פייסבוק פטריק צ'ן, ברשת החברתית אקס (טוויטר) פטריק צ'ן, ברשת החברתית אינסטגרם פטריק צ'ן, באתר הוועד האולימפי הבין-לאומי פטריק צ'ן, באתר olympedia.org פטריק צ'ן - ISU פטריק צ'ן, באתר אנציקלופדיה בריטניקה (באנגלית)
ז'ורדי מאסיפ

ז'ורדי מאסיפ לופס (בקטלאנית-ספרדית: Jordi Masip López, נולד ב-3 בינואר 1989 בסבאדל שבקטלוניה, ספרד) הוא כדורגלן ספרדי המשחק בעמדת השוער. הוא בילה את רוב הקריירה שלו בברצלונה בה היה השוער השלישי, ובואיאדוליד, בה היה השוער הראשון וצבר בה מעל 160 הופעות. מאסיפ החל לשחק בילדותו במערכת הנוער של קבוצה מקומית, מרקנטיל. ב-2004, בגיל 15, הצטרף למערכת הנוער של ברצלונה. בעונת 2008/09 הושאל מאסיפ לווילאז'ואיגה, קבוצה מז'ירונה ששיחקה אז בליגה השלישית. בסוף העונה התפרקה הקבוצה, מאסיפ חזר מההשאלה וקודם לברצלונה אתלטיק, שם היה שוער שלישי ושני בעונותיו הראשונות, תחת המאמנים לואיס אנריקה ואוסביו סקריסטן. החל מעונת 2012/13 תפס מאסיפ תפקיד משמעותי יותר בקבוצה. בעונת 2013/14 השתתף עם ברצלונה ב', ששיחקה אז בליגה השנייה, ב-34 משחקים, בהם ספג 37 שערים. בתחילת עונת 2014/15 קודם מאסיפ לקבוצה הבוגרת של ברצלונה, וניתן לו המספר 25. מאסיפ שימש שוער שלישי אחרי מארק-אנדרה טר שטגן ו -קלאודיו בראבו. ב-16 בדצמבר 2014 ערך את הבכורה בקבוצה הבוגרת, במשחק גביע המלך הספרדי בו ניצחה ברצלונה 8:1 את הואסקה מהליגה השלישית. ב-23 במאי 2015 ערך מאסיפ את הופעת הבכורה בליגה הספרדית, במחזור האחרון מול דפורטיבו לה קורוניה, לאחר שברצלונה הבטיחה את הזכייה באליפות ספרד. ב-16 ביולי 2017 חתם מאסיפ בריאל ואיאדוליד. ברצלונה אליפות ספרד: 2014/2015, 2015/2016 גביע המלך הספרדי: 2014/2015, 2015/2016, 2016/2017 ליגת האלופות: 2014/2015 הסופר קאפ האירופי: 2015 אליפות העולם לקבוצות: 2015 הסופר קאפ הספרדי: 2016 ז'ורדי מאסיפ, באתר Transfermarkt ז'ורדי מאסיפ, באתר Soccerway ז'ורדי מאסיפ, באתר BDFutbol ז'ורדי מאסיפ, באתר WorldFootball.net ז'ורדי מאסיפ, באתר FootballDatabase.eu פרופיל השחקן באתר הרשמי של ברצלונה דף השחקן באתר בארסה מאניה
Ben Gurion Racing

Ben Gurion Racing (מוכרת גם כ-BGR או BGRacing) היא קבוצה הפועלת במסגרת הפקולטה למדעי ההנדסה באוניברסיטת בן-גוריון בנגב אשר מעצבת, מתכננת ומייצרת רכבי מרוץ לתחרויות במסגרת ה-FSAE. הקבוצה מורכבת מסטודנטים הלומדים לקראת תארים במדעי ההנדסה, בניהול, כלכלה, מדעי המחשב ועוד. הקבוצה מתכננת כלי רכב המונעים על ידי מנוע חשמלי לצד כלי רכב המונעים על ידי מנוע בעירה פנימית. הקבוצה החלה דרכה בשנת 2006. בתחילה כללה סטודנטים להנדסת מכונות, ומקורה היה במחלקה להנדסת מכונות באוניברסיטת בן-גוריון. עם התפתחות הקבוצה היא החלה לאגד תחתיה גם סטודנטים ממחלקות נוספות, בהן הנדסת חשמל ומחשבים, הנדסת תעשייה וניהול, הנדסת חומרים, מדעי המחשב וכלכלה. בשנת 2011 הגיעה לייצור והרכבה של הרכב הראשון. החל מאותה שנה מייצרת הקבוצה מדי שנה רכב חדש שלא מושתת על דגמים קודמים, בהתאם לתקנוני תחרויות שונות. בין השנים 2011–2014 יוצרו רכבי מנוע בעירה פנימית בלבד. בשנת 2015 מיוצרים שני כלי רכב, האחד מונע באמצעות מנוע בעירה פנימית, והשני באמצעות מנוע חשמלי. הקבוצה מתחרה במסגרת ה-FSAE, שהוא ארגון גג המארגן ומאגד תחתיו תחרויות פורמולה לסטודנטים מאוניברסיטאות ברחבי העולם. צוות אקדמי-אוניברסיטאי תומך בקבוצה. היא מחולקת לתתי-קבוצות, אחת לכל רכב. לכל תת-קבוצה מתמנה ראש קבוצה המוביל את הפיתוח של הרכב, וראשי-ענפים המובילים את הפיתוח של ענפי הפיתוח השונים ברכב. BGR11 – רכב מבוסס מנוע בעירה פנימית. הרכב הראשון שיוצר על ידי BGR. BGR12 – רכב מבוסס מנוע בעירה פנימית. BGR13 – רכב מבוסס מנוע בעירה פנימית. BGR14 – רכב מבוסס מנוע בעירה פנימית 4 ציל' 600 סמ"ק. BGRc15 – רכב מבוסס מנוע בעירה פנימית 4 ציל' 600 סמ"ק. BGRe15 – רכב מבוסס שני מנועי Emrax חשמליים ושילדת מונוקוק מחומרים מרוכבים. רכב הפורמולה החשמלי הראשון בישראל. BGRe16 - רכב מבוסס שני מנועי Emrax חשמליים ושילדת מונוקוק מחומרים מרוכבים. השתתף בתחרויות בהונגריה וספרד. מכונית ספורט מרוצי פורמולה BGRacing, באתר פייסבוק אתר הקבוצה Ben Gurion Racing Israel Formula 1 and Ben-Gurion Racing to Make Historic Jerusalem Debut, באתר aabgu,‏ 12 ביוני 2013 (באנגלית) Victory for ben-gurion racing, באתר aabgu Against All Odds: A Tale of Victory for Ben-Gurion Racing הרכב הראשון, 30 בנובמבר 2011 (באנגלית) אוניברסיטת בן-גוריון בנגב חושפת את רכב המירוץ החשמלי, באתר אוניברסיטת בן-גוריון בנגב, 9 באוגוסט 2016 Ben Gurion Students Build Formula Race Car To Compete Internationally, באתר The Jewish Daily,‏ 17 ביוני 2013 פרופיל הקבוצה החשמלית באתר התחרות בהונגריה, באתר fshungary פרופיל קבוצת הבעירה הפנימית באתר התחרות בהונגריה, באתר fshungary דף הקבוצה באתר התחרות בגרמניה, באתר Formula Student Germany (באנגלית) קבוצת אוניברסיטת בן-גוריון בנגב, BGR-c15, במקום ה-8 במרוץ פורמולה 1 שהתקיים באיטליה, באתר אוניברסיטת בן-גוריון בנגב, 15 בספטמבר 2015 העמוד הרשמי של הקבוצה, באתר bgracing
נטישין

נטישין (באוקראינית: Нетішин; בפולנית: Niecieszyn) היא עיר במחוז חמלניצקי אוקראינה. האזכור הראשון של נטישין מגיע ממכתבו של מלך פולין זיגמונט השני אוגוסט. ב-27 במרץ 1793 אחרי חלוקת פולין היישוב עבר לידיה של האימפריה הרוסית. העיר נכבשה על ידי הגרמנים ב-4 ביולי 1941, ב-18 בינואר 1944 העיר שוחררה על ידי הצבא האדום ב-1984 נטישין קיבלה מעמד של עיר. המעסיק העיקרי בנטישין היא תחנת הכוח הגרעינית של חמלניצקי. מדיה וקבצים בנושא נטישין בוויקישיתוף אתר האינטרנט הרשמי של נטישין
JS Izumo

JS Izumo ‏(DDH-183) היא נושאת מסוקים יפנית (נקראת ביפן באופן רשמי: いずも型護衛艦, תרגום: "משחתת מסוקים מסוג איזומו"). היא ספינת הדגל של סדרת נושאות המסוקים Izumo בכוחות חיל ההגנה הימיים של יפן (ה-MSDF). הספינה מסוגלת לשאת עד 28 כלי טיס, אולם בתכנון הנוכחי היא נושאת 7 מסוקי ASW ו-2 SAR. עבור משימות אחרות היא יכולה לשאת 400 חיילים ו-50 משאיות או כמות מקבילה של ציוד. על הסיפון 5 מנחתים המאפשרים פעילות מקבילה של נחיתות או המראות. מערכת ההגנה שלה כוללת 2 פלנקס ‏(Phalanx CIWS) ו-2 יחידות טילים נגד מטוסים מסוג RIM-116 ‏(SeaRam) משחתות מסוגה תוכננו במקור להחליף את שתי הספינות מסוג Shirane, אשר תוכננו לצאת מהמערך בשנת 2014. בניית הספינה הראשונה החלה בשנת 2011 ביוקוהאמה, במימון של 113.9 מיליארד ין (כ 1.5 מיליארד דולר). הספינה, הגדולה ביותר של יפן מאז מלחמת העולם השנייה, נכנסה לשירות פעיל במרץ 2015. מדיה וקבצים בנושא JS Izumo בוויקישיתוף
זימוגן

זימוגן (zymogen) הוא אנזים בצורתו הבלתי פעילה. בעבר נקרא גם פרואנזים. כדי לזרז תהליכים ביולוגיים, משתמשים אורגניזמים באנזימים, אותם הם מפרישים מרקמות שונות. פעולות אלה, כשאינן במקומן, עלולות לפגוע ולהזיק. לכן, כדי למנוע פעילות בלתי רצויה של האנזימים נגד הרקמה ממנה הופרשו, (כמו למשל פעילות של אנזימי עיכול, העלולים לעכל את הרקמה ממנה באו), מופרשים אנזימים אלה בצורתם הבלתי פעילה. צורה בלתי פעילה זו הופכת לאנזים הפעיל רק לאחר הפרשתה. ברמה המולקולרית, כרוכה בדרך כלל הפיכתו של זימוגן לאנזים פעיל בהוספת מספר חומצות אמינו לזימוגן, או, לעיתים קרובות יותר, קטיעה של חומצות אמינו ממנו. פעולה זו מוסיפה או גורעת אינטראקציות בין כלל חומצות האמינו המרכיבות את הזימוגן, ובכך משנה את המבנה המרחבי שלו, המשפיע ישירות על יכולתו לזרז תגובות כימיות. לעיתים מזורזת הפעלת הזימוגן על ידי אנזימים אחרים. לעיתים מתרחשת קטיעה של חומצות אמינו רק ברמות pH מסוימות, אשר משנות את המטען החשמלי של חומצות האמינו בזימוגן וגורמות לחלק מהן להתנתק. לעיתים קרובות נקראים הזימוגנים על שם האנזימים המקבילים, בתוספת "-נוגן". דוגמאות לזימוגנים: בקיבה הופך הזימוגן פפסינוגן לאנזים פפסין, המסייע בעיכול חלבונים. הפעלת הפפסינוגן מתרחשת רק בסביבה החומצית מאוד שבקיבה. בתריסריון הופך הזימוגן טריפסינוגן, המיוצר בלבלב, לאנזים טריפסין. הפעלת הטריפסינוגן מתרחשת בעזרת אנזים המופרש בתריסריון - אנטרופפטידאז. זימוגן, באתר אנציקלופדיה בריטניקה (באנגלית)